DVB-T na Slovensku

DVB-T na Slovensku zabezpečuje digitálne vysielanie televíznych programov.

Pilotné vysielanie DVB-T na území Slovenska začalo v roku 2004. Ku koncu roka 2008 bolo (stále iba v rámci pilotného vysielania) z vysielačov s nízkym výkonom pokryté územie v oblasti Bratislavy, Košíc, Banskej Bystrice a Zvolena, Prešova a Malaciek. Dňa 22. decembra 2009 bol takmer na celom Slovensku spustený 1. prechodový multiplex (prechodový). Podľa plánov Európskej únie sa malo vo všetkých členských štátoch vypnúť analógové televízne vysielanie v priebehu rokov 20102012.

 Zavádzanie DVB-T 
Na digitálne vysielanie malo Slovensko prejsť najneskôr do konca roku 2012, keď malo zaniknú analógové vysielanie. Digitalizáciu ovplyvnili a spomalili spory o tom či sa na Slovensku použije kompresný formát MPEG-2 alebo MPEG-4.  Branislav Máčaj, vtedajší predseda TÚ SR, presadzoval využitie pokročilejšieho formátu MPEG-4. Tento formát umožňoval efektívnejšie využitie frekvenčného spektra a vyššiu kvalitu obrazu. Na druhej strane, niektoré televízne stanice a vysielatelia uprednostňovali formát MPEG-2, ktorý bol v tom čase široko rozšírený a kompatibilný s existujúcou infraštruktúrou. Ministerstvo dopravy a vláda SR kritizovali Máčaja za to, že pri tendri na prevádzkovateľa multiplexov DVB-T nepostupoval v súlade s ich uzneseniami a že nerešpektoval závery stálej pracovnej skupiny odborníkov pri ministerstve dopravy. 

Máčaja zvolil parlament v decembri 2006, teda už po nástupe vlády Roberta Fica. Parlament ho odvolal koncom roku 2012 to to hlasmi vtedajšej koalície (SMER, SNS a HZDS). Súťaž na výber prevádzkovateľa prvých dvoch multiplexov sa skomplikovala po tom, ako jej priebeh pozastavil predbežným opatrením súd. TÚ sa voči verdiktu odvolal. Ponuky v tendri do stanoveného termínu predložili štyria uchádzači, úrad však môže otvoriť obálky až po jeho odblokovaní.

Máčaj tvrdil, že pozastavenie tendra bola len zámienka. Problém bol v tom, že pokiaľ jeho úrad chcel najrýchlejšie spustenie digitálnych multiplexov už v roku 2009, bola predstava televízii, až v roku 2012. Dva multiplexy v kombinácii s MPEG-4 bol vážny problém pre existujúce televízie (a vládu), lebo to už reálne vytváralo priestor pre vstup nových hráčov na televízny trh. Máčaj povedal:Áno, obávam sa, vo vzťahu k celej digitalizácii, že sa tu zvolí najkonzervatívnejší prístup a to nielen čo sa týka kompresného štandardu. Dôvod je prozaický. Tí istí ľudia, ktorí stoja za televíziami JOJ a TA3, stoja aj za spoločnosťou Towercom. A ich jedinou ambíciou je získať tento kšeft za každú cenu a udržať si ho pre seba čo najdlhšie. Z ich strany je to ale v poriadku, sú podnikatelia, tak prečo nie? Problémom ale je, že im to umožnia politici, ktorí, ak by reprezentovali verejný záujem, by nikdy nemohli súhlasiť s takouto koncepciou.Po odvolaní Máčaja v decembri 2008 bol tender na prevádzkovateľa multiplexov DVB-T zrušený a následne vyhlásený nový. Víťazom sa stala spoločnosť Towercom, ktorá získala licenciu na prevádzkovanie prvých dvoch multiplexov digitálneho terestriálneho televízneho vysielania. Proces digitalizácie bol dokončený v súlade s plánovanými termínmi a Slovensko prešlo na digitálne vysielanie, pričom sa využíva formát MPEG-4. 

Spoločnosť Towercom, a.s., ktorá získala licenciu na prevádzkovanie prvých dvoch multiplexov DVB-T, spustila komerčnú prevádzku prvého multiplexu 22. decembra 2009, čím pokryla signálom približne 80 % obyvateľstva Slovenska. (Jediná televízia, ktorá vtedy pribudla bol druhý televízny okruh skupiny Markíza, TV Doma, ktorá začala vysielať 31. augusta 2009.)

Pred digitalizáciou bolo analógové terestriálne vysielanie na Slovensku zabezpečované Slovenské telekomunikácie š.p., ktorý neskôr privatizáciou a stal súčasťou spoločnosti Slovak Telekom. V rámci procesu digitalizácie a na základe výberového konania bola prevádzka digitálnych multiplexov pridelená spoločnosti Towercom. Towercom, a.s.  tak prevzal úlohu hlavného prevádzkovateľa digitálneho terestriálneho vysielania na Slovensku.  Týmto spôsobom Towercom prevzal infraštruktúru a úlohu prevádzkovateľa vysielacích služieb na Slovensku, čím nahradil Slovak Telekom v tejto oblasti. Towercom sa stal nástupcom divízie Rádiokomunikácie, ktorá bola pôvodne súčasťou Slovenských telekomunikácií tak, že v roku 2006 Slovak Telekom oznámil zámer predať túto divíziu, čo viedlo k jej odčleneniu a následnému predaju konzorciu Tri R (neskôr Towercom) v roku 2007.

V období pred digitalizáciou bola terestriálna televízia jedným z hlavných spôsobov príjmu televízneho signálu na Slovensku. Postupom času, s nástupom digitálnych platforiem a káblových operátorov, sa podiel domácností využívajúcich terestriálny príjem znižoval. Dôsledkom digitalizácie bolo že tri multiplexy prevádzkuje spoločnosť Towercom pod názvom „Voľná ​​telka“, ale štvrtý celoplošný multiplex,  bol od 28. septembra 2016 prevedený do moderného vysielacieho štandardu DVB-T2 a je prevádzkovaný pod názvom „Plustelka“ ako spoplatnená sieť.

V dôsledku digitalizácie (nefungovaniu voľného sledovania televízie) boli Slováci nútení intenzívne začať využívať  služby káblových a satelitných TV operátorov a internetová televízia. Podľa oficiálnych údajov slovenského Úradu pre reguláciu elektronických komunikácií a poštových služieb (RÚ SR) z mája 2017 diváci na Slovensku využívajú viac možnostína sledovanie televíznych programov. RÚ SR udáva, že ku koncu roka 2016 malo 1,8 milióna užívateľov zmluvu s niektorým poskytovateľom služby – najviac, asi jeden milión, pomocou satelitu na piatich rôznych platformách, ďalšou pomocou kábla s cca 413 tisíc aktívnymi prípojkami, z toho 220 tisíc bolo digitálnych (DVB-C) a zvyšok ešte analógových. Tretím najpopulárnejším spôsobom bol príjem pomocou IPTV s 337 tisíc prípojkami. V niektorých lokalitách je pre príjem televízie možné tiež využívať mikrovlnné distribučné systémy (MMDS a MVDS). Zvyšok využíva platenú alebo voľnú distribúciu cez terestriálne vysielanie (DTT). Regulačný úrad nemá k dispozícii overené údaje, aké je percento týchto divákov.

 Vysielanie a kompresné formáty 
K sledovaniu DVB-T je potrebná terestriálna anténa a pokrytie signálom z vysielača, na ktorý treba anténu naladiť. Orientácia antény závisí od miesta a polarizácie vysielania z vybraného vysielača (väčšinou vertikálna). Pre vysielanie sa teraz (v roku 2025) využíva kompresný formát HEVC (H.265). Je to novší formát a na prijímačoch na staršie formáty MPEG-2 alebo MPEG-4, ktoré sa využívali v televíznom vysielaní predtým je potrebné pridať set-top box.

V decembri 2021 RTVS ukončila vysielanie v kompresnom formáte MPEG-2 a prešla na MPEG-4, čo súviselo aj s pripravovaním športového kanála. Niektorí poskytovatelia začali s prechodom na HEVC v roku 2017, pričom zákazníkom poskytli nové set-top boxy s podporou tohto formátu. Prechod na HEVC na Slovensku prebiehal postupne od roku 2017, pretože ešte v roku 2021 bol jediným slovenským programom vysielaným vo formáte H.265/HEVC program RTVS Šport, ktorý nahradil kanál Trojka HD. Stalo sa tak 20. decembra 2021. V máji 2021 spoločnosť Towercom uviedla, že prechod na kodek HEVC plánuje až po dosiahnutí vybavenosti domácností kompatibilnými prijímačmi na úrovni 50 %, pričom prechodné obdobie malo trvať najmenej rok. V Česku sa prechod na DVB‑T2 s HEVC uskutočnil už koncom roku 2016 (30. novembra 2016). Aj v Rakúsku prebiehal prechod na DVB‑T2 s HEVC už v rokoch 2016 a 2017.

Celoplošné multiplexy
V súčasnosti celoplošne vysielajú 4 multiplexy. V súčasnosti je ich obsah nasledujúci:
 1. multiplex: JOJ 24 HD, RTVS 24 HD, RTVS Sport HD HEVC, CT 1 HD, CT 2 HD, JOJ Cinema HD HEVC, JOJ Sport HD HEVC, JOJ Sport2 HD HEVC, JOJ Svet HEVC, TV LUX HD
 2. multiplex: JOJ Plus HEVC, WAU HEVC, TA3 HD, Sport 2 HD HEVC
 3. multiplex: Jednotka HD, Dvojka HD, RTVS 24, RTVS Sport HD
 4. multiplex: Markiza HD, Doma, Dajto HD, JOJ HD HEVC, Jojko, Prima SK, Prima Cool SK, Viasat Explore, Viasat History, Viasat Nature, Minimax, NGC, Nova Sport 1 HD HEVC, Sport 1, AMC HD HEVC, VIXEN HEVC, Music Box Classic HEVC, Senzi
JOJ k dňu 1. 1. 2026 uviedla že kanály ako JOJ SD, PLUS SD, WAU SD a JOJ 24 HD nebudú súčasťou bezplatného vysielania cez anténu.

Už v minulosti konkrétne 1. 1. 2017 sa Markíza rozhodla ukončiť voľné kanály (Markíza, Doma, Dajto) cez anténu.  TA3 uviedlo že zachová vysielanie ale sledovanie voľne šírených programov na trhu čoraz viac klesal. od 2. 11. 2020 sa TA3 rozhodla ukončiť svoje voľné vysielanie.

 Lokálne multiplexy 
Okrem celoplošných multiplexov začali vysielať aj niektoré lokálne multiplexy, napr. v Žiline, Leviciach, Jaslovských Bohuniciach, Bratislave a inde. V nich sú obsiahnuté prevažne lokálne televízie.

Po skúšobnom vysielaní v štandarde DVB-T2 boli v druhom polroku 2019 postupne preladené viaceré vysielače.

Referencie

Pozri aj
 Televízne digitálne pozemské vysielanie
 Káblové digitálne televízne vysielanie

Externé odkazy
 Towercom – prevádzkovateľ DVB-T na Slovensku 
 Pokrytie digitálnym terestriálnym vysielaním - multiplexy 

Kategória:Telekomunikácie